এ দিকে হাইকোর্টের রুলসহ নিষেধাজ্ঞা সত্ত্বেও বলধারা খোলাপাড়া এলাকায় নাম পরিবর্তন করে চলছে ২টি ইটভাটার কার্যক্রম। খবর পেয়ে উপজেলা প্রশাসন গত ২০ ডিসেম্বর ভ্রাম্যমান আদালতে ইটভাটা মালিক আমিনূর মেম্বারকে জরিমানা করেন। কিন্তু অবৈধ এ ভাটা বন্ধে নেয়া হয়নি কোন আইনগত ব্যবস্থা। ভ্রাম্যমান আদালত পরিচালনা সময় মালিক পক্ষের হামলায় ৪ কৃষক আহত হন। অভিযোগ রয়েছে, মালিক পক্ষের ভয়ে ওই এলাকার কৃষকরা তাদের জমিতে যেতে পারছেন না। মামলা করেও উদ্বেগ-উৎকণ্ঠায় দিনাতিপাত করছেন তারা।